b'\n_START_ARTICLE_\nThanatus striatus\n_START_SECTION_\nUtseende\n_START_PARAGRAPH_\nThanatus striatus er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De \xc3\xa5tte \xc3\xb8ynene er ganske sm\xc3\xa5._NEWLINE_Artene i denne slekten er ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppenes genitalier, hos hunner epigynet og hos hanner pedipalpenes siste ledd.\n_START_SECTION_\nLevevis\n_START_PARAGRAPH_\nThanatus striatus er en aktiv jeger og bygger ikke fangstnett, men jakter ute i det fri. Den lever ofte i tr\xc3\xa6r og kan v\xc3\xa6re godt kamuflert n\xc3\xa5r den sitter stille p\xc3\xa5 barken. Den noe flattrykte kroppen gj\xc3\xb8r at den kan skjule seg under l\xc3\xb8s bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.'